Lav et referat af nedenstående tekst:

Tekst:
En sten på 188 kilo i den ene hånd og en på godt 144 kilo i den anden. Og det er ikke tilfældige sten, men de såkaldte Dinnie Stones i Potarch i Skotland, som gennem de seneste 50 år har været en international kendt styrketest, der blev løftet. Det er nordjyske Leif Stjerne Thomsen, der står bag det historiske løft, og han er den - foreløbige - eneste dansker, der har løftet stenene. Stenene løftes som regel i noget der kaldes straddle-stil, hvor løfteren står over stenene, normalt med en sten foran og en bagved for en mere mekanisk fordelagtig position, men kan også løftes i side-by-side stil, hvilket der kun er godt 40 mennesker i verden, der har gjort. Det lykkedes Leif Stjerne Thomsen at løfte stenene i begge stilarter. - Ja hvorfor gør man det. Spændingen i at være den første dansker, der gør det, det er der jo lidt noget sjov i. Man kan sige, at det kan andre aldrig slå. Jeg har stillet op i stærk-mand-stævner, og da jeg stoppede med det, så leder man jo efter nye udfordringer. Jeg synes ikke helt, jeg var færdig, fortæller Leif Stjerne Thomsen, der til dagligt arbejder som fængselsbetjent. Valget faldt på, at han skulle træne sig op til at kunne løfte de historiske Dinnie Stones i Skotland. Hjemme i Hirtshals fik han lavet sine egne jernringe og løfte pinde til vægtskiver i samme mål som stenene i Skotland og gik i gang med benhård træning. Dinnie Stones er et par skotske løftesten med en samlet vægt på 332,49 kg. Den største af de to sten vejer 188,02 kg, mens den mindre sten vejer 144,47 kg. Stenene er lavet af granit med jernringe fastgjort til dem, og stenene blev oprindeligt brugt i 1830'erne som modvægt, når de udførte vedligeholdelse på Potarch-broen. For overhovedet at komme i betragtning til at komme og løfte dem, skal man videofilme sig selv i et dødløft på mindst 300 kilo eller derover eller lignede løft uden løfte stropper. At løfte stenene handler ikke kun om, hvor stærkt grebet er, men også om hvordan man håndterer smerte, når man skal holde den slags vægt i to jernringe. Bader i kummefryser Under træningen er vægtene blevet tungere og tungere og holdt i længere tid for at arbejde på grebs styrken, men løftet kræver så meget mentalt samt smertehåndtering, at Leif Stjerne Thomsen også har forberedt sig ved at koldvands bade i fire-seks grader i en ombygget fryser fyldt med vand hver morgen for at lære at håndtere smerten. - Jeg tror, hovedet slår fra langt før kroppen, og jeg har altid godt kunnet lide at prøve min krop af og se, hvad jeg kan få den til og flytte grænsen for, hvad jeg kan, og man kan meget mere, end man regner med, fortæller Leif Stjerne Thomsen. Har Fullsterkur-status Leif Stjerne Thomsen har tilbage i 2019 opnået Fullsterkur-status med Husafell-stenen, som er den mest kendte af Islands sagnomspundne løftesten. Den 186 kg trekantede sten formodes at være hugget ud af en massiv klippe for et par århundreder siden, da en lokal præst ved navn Snorri Björnsson valgte den som porten til hans fåre- og gedeindhegning. Snorre døbte stenen ‘Kviahellan’ og den er siden blevet brugt som en styrkeprøve af Strongman ved at løfte den helt op til brystet og bære den. Bæres stenen en omgang rundt om fårefolden opnåes ‘fullsterkur’-status. Skal prøve noget vildt igen Hvilke nye planer Leif Stjerne Thomsen har, vil han endnu ikke ud med, i første omgang skal kroppen restituere efter det historiske løft for bare et par uger siden. -  Jeg ved godt, at folk synes, jeg er lidt tosset, når man laver sådan nogle ting, der afviger lidt fra normen, men det har jeg det fint med, og jeg kan godt afsløre, at jeg skal noget vildt igen på et eller andet tidspunkt, siger Leif Stjerne Thomsen.

Referat:
Leif Stjerne Thomsen fra Hirtshals er første dansker til at løfte The Dinnie Stones.